رشید عطرے

رشید عطرے  (پیدائش: 15 فروری 1919ء — وفات: 18 دسمبر 1967ء) پاکستان کے نامور فلمی موسیقار تھے۔ انہیں فلم سات لاکھ ، نیند اور شہید پر بہترین موسیقار کا نگار ایوارڈ ملا۔

حالات زندگی 
رشید عطرے 15 فروری، 1919ء کو امرتسر، صوبہ پنجاب میں ربابی خاندان کے بلند پایہ ہارمونیم نوز خوشی محمد امرتسری کے گھر پیدا ہوئے۔ ان کا پورا نام عبد الرشید عطرے تھا۔ انہوں نے موسیقی کی ابتدا اپنے والد ہی سے حاصل کی اور پھر اپنے عہد عظیم گائیک استاد فیاض علی خان کے شاگرد ہو گئے۔ موسیقی کے شوق میں جلد ہی انہوں نے کلکتہ کا رخ کیا جہاں اس وقت کے مشہور بنگالی موسیقار آر سی (رائے چند) بورال کے ساتھ کام کرنے کا موقع میسر آیا، یوں انہوں نے اپنے عہد کے عظیم ترین میوزک ڈائریکٹر کے ساتھ بحیثیت اسٹنٹ اپنے فلمی کیریئر کا آغاز کیا۔

1942ء میں رشید عطرے کو پہلی مرتبہ فلم مامتا کی موسیقی بنانے کا موقع میسر آیا، اس وقت ان کی عمر صرف 23 برس تھی۔ 1947ء تک انہوں نے 8 فلموں کی موسیقی دی جن میں 4 فلموں کے وہ تنہا موسیقار تھے۔ تقسیم ہند کے بعد وہ لاہور آ گئے جہاں انہوں نے فلم بیلی کی موسیقی ترتیب دی، یہ فلم باکس آفس پر ناکام رہی۔ فلم بیلی کی ناکامی کے بعد رشید عطرے راولپنڈی چلے گئے جہاں انہوں نےریڈیو پاکستان سے وابستگی اختیار کرلی۔ آزادیٔ کشمیر کے حوالے سے گایا جانے والا مشہور نغمہ مرے وطن تری جنت میں آئیں گے اک دن ان کے اسی زمانے کی یادگار ہے۔

1953ء میں ہدایت کار و اداکار نذیر کے اصرار پر وہ ایک مرتبہ فلمی دنیا میں واپس لوٹ آئے اور فلم شہری بابو کی موسیقی ترتیب دی۔ اس فلم کے گیتوں نے پورے پاکستان میں دھوم مچا دی۔ اس کے بعد رشید عطرے نے پلٹ کر نہیں دیکھا اور ہر فلم میں متواتر یادگار نغمات کی موسیقی ترتیب دیتے رہے۔ انہوں نے اپنے پاکستانی کیریئر میں مجموعی طور پر 55 فلموں کی موسیقی ترتیب دی جن میں 48 فلمیں اردو میں اور 7 فلمیں پنجابی زبان میں بنائی گئی تھیں۔

بطور موسیقار مشہور موسیقی 
 شیریں فرہاد 1945ء
 بیلی 1950ء
 شہری بابو 1953ء
 روہی 1954ء
 لیلیٰ مجنوں 1957ء
 وعدہ 1957ء
 سات لاکھ1957ء
 نیند 1958ء
 چنگیز خان 1958ء
 جانِ بہار1958ء
 انارکلی 1958ء (بہ اشتراک ماسٹر عنایت حسین
 مکھڑا 1958ء* سلمیٰ 1960ء* شام ڈھلے 1960ء
 شہید 1962ء
 موسیقار 1962ء
 قیدی 1962ء
 فرنگی1964ء
 جی دار 1964ء
 انسان 1966ء
 پائل کی جھنکار 1966ء
 چٹان 1967ء
 مرزا جٹ 1967ء
 ظالم 1968ء
 محل 1968ء
 زرقا 1969ء
 بہشت 1974ء (وفات کے بعد ریلیز ہوئی)

مشہور نغمات

اعزازات

وفات 
رشید عطرے 18 دسمبر، 1967ء کو 48 سال کی عمر میں انتقال کر گئے۔

حوالہ جات 

1919ء کی پیدائشیں
1967ء کی وفیات
پاکستانی مسلم شخصیات
پاکستانی موسیقار
پاکستانی نغمہ ساز
پنجابی شخصیات
لاہور کے موسیقار
نگار اعزاز جیتنے والی شخصیات
ہندوستانی موسیقار
Short description is different from Wikidata
لاہوری شخصیات